CELEX: 62021CN0025
Language: el
Date: 2021-01-15 00:00:00
Title: Υπόθεση C-25/21: Αίτηση προδικαστικής αποφάσεως την οποία υπέβαλε το Juzgado de lo Mercantil n° 2 de Madrid (Ισπανία) στις 15 Ιανουαρίου 2021 — ZA, AZ, BX, CV, DU και ET κατά Repsol Comercial de Productos Petrolíferos S.A.

17.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/5
            
         
      Αίτηση προδικαστικής αποφάσεως την οποία υπέβαλε το Juzgado de lo Mercantil no 2 de Madrid (Ισπανία) στις 15 Ιανουαρίου 2021 — ZA, AZ, BX, CV, DU και ET κατά Repsol Comercial de Productos Petrolíferos S.A.
      (Υπόθεση C-25/21)
      (2021/C 189/07)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de lo Mercantil no 2 de Madrid
      
         Διάδικοι στην υπόθεση της κύριας δίκης
      
      
         Ενάγοντες: ZA, AZ, BX, CV, DU και ET
      
         Εναγομένη: Repsol Comercial de Productos Petrolíferos S.A.
      
         Προδικαστικά ερωτήματα
      
      
                  1)
               
               
                  Εάν ο ενάγων αποδείξει ότι η συμβατική σχέση αποκλειστικής προμήθειας με χρήση του σήματος του προμηθευτή (υπό καθεστώς προμήθειας ή πώλησης σε σταθερή τιμή βάσει τιμής αναφοράς-μεταπώλησης με έκπτωση) που έχει με τη REPSOL εμπίπτει στο γεωγραφικό και χρονικό πεδίο εφαρμογής που εξετάστηκε από την εθνική αρχή ανταγωνισμού, πρέπει να θεωρείται ότι η συμβατική αυτή σχέση επηρεάζεται από την απόφαση του Tribunal de Defensa de la Competencia της 11ης Ιουλίου 2001 (υπόθεση 490/00 REPSOL) και/ή από την απόφαση της Comisión Nacional de la Competencia της 30ής Ιουλίου 2009 (υπόθεση 652/07 REPSOL/CEPSA/BP), καθώς και ότι πληρούνται, βάσει των αποφάσεων αυτών, οι απαιτήσεις του άρθρου 2 του κανονισμού (ΕΚ) 1/2003 (1)
                     σχετικά με το βάρος απόδειξης της παράβασης;
                  
               
            
                  2)
               
               
                  Σε περίπτωση καταφατικής απάντησης στο προηγούμενο ερώτημα και εφόσον αποδειχθεί στη συγκεκριμένη περίπτωση ότι η συμβατική σχέση επηρεάζεται από την απόφαση του Tribunal de Defensa de la Competencia της 11ης Ιουλίου 2001 (υπόθεση 490/00 REPSOL) και/ή από την απόφαση της Comisión Nacional de la Competencia της 30ής Ιουλίου 2009 (υπόθεση 652/07 REPSOL/CEPSA/BP), συνεπάγεται τούτο την υποχρεωτική κήρυξη της αυτοδίκαιης ακυρότητας της συμφωνίας, σύμφωνα με το άρθρο 101, παράγραφος 2, ΣΛΕΕ;
                  
               
            
         (1)  Κανονισμός (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης (EE 2003, L 1, σ. 1).